Među 24 nova kardinala je i nadbiskup Washingtona Donald Wuerl
Neke od tema skupa u Vatikanu su položaj katolika na Srednjem istoku, odnosi s Kinom te pedofilski skandali
Papa Benedikt će vjerojatno razgovarati s kardinalima o kontinuiranom progonu kršćana diljem svijeta, uključujući i nedavne napade u Iraku. Očekuje se da će jedna od tema biti i nedavni sukob s komunističkom Kinom o proglašenju biskupa od državnih vlasti, koje Vatikan nije odobrio. Papa Benedikt XVI danas je razgovarao s kardinalima iz cijelog svijeta o važnim pitanjima koja stoje pred Katoličkom crkvom, uključujući i seksualno zlostavljanje maloljetnika od strane svećenika, te o vjerskim slobodama. Vatikan je priopćio da oko 150 “prinčeva crkve” sudjeluje u ovom cjelodnevnom okupljanju za molitvu i razmišljanje. Papa Benedikt XVI i Kardinalski zbor Katoličke crkve okupili su se jutros u Vatikanu za dan molitve i razmišljanja uoči velikog sastanka na kojem će ovog vikenda biti izabrani novi kardinali. Sastanku će nazočiti kardinali iz cijelog svijeta koji su došli kako bi prisustvovali ceremoniji na kojoj će ovog vikenda biti promovirana i 24 nova kardinala. Među njima je i washingtonski nadbiskup Donald Wuerl, koji kaže da su vjerske slobode jedno od najvažnijih pitanja o kojima će se razgovarati na sastanku: "Postoje zemlje u kojima se jednostavno ne može otvoreno prakticirati religija, u kojima ne može postojati katolička crkva, u kojima kršćanska zajednica ne može otvoreno slaviti sakramente. Postoje mjesta na kojima sloboda savjesti i religije nisu dozvoljeni iz mnogih razloga." Papa Benedikt će vjerojatno razgovarati s kardinalima o kontinuiranom progonu kršćana diljem svijeta, uključujući i nedavne napade u Iraku. Očekuje se da će jedna od tema biti i nedavni sukob s komunističkom Kinom o proglašenju biskupa od državnih vlasti, koje Vatikan nije odobrio. Kardinali će na sastanku također razgovarati o odgovoru Crkve na krizu izazvanu skanadalom vezanim za seksualna zlostavljanja. Katolička je crkva pogođena skandalima zbog zlostavljanja djece od strane svećenstva u nekoliko zemalja, uključujući Irsku, Sjedinjene Države, Belgiju, Brazil i domicilnu zemlju pape Benedikta, Njemačku. Ovaj će sastanak biti treći ove vrste od kada je Benedikt XVI postao papom. Od 24 nova kardinala, njih 20 je mlađe od 80 godina, što znači da će biti uključeni u konklavu koja će izabrati sljedećeg Svetog oca.